Γεγονότα Σεπτεμβρίου 2016

Παρατίθενται παρακάτω σημαντικά γεγονότα απ' όλο τον κόσμο που συνέβησαν το μήνα Σεπτέμβριο του 2016, συνοδευόμενα από τις πηγές μέσω των οποίων μεταδόθηκαν. 

## 1 Σεπτεμβρίου
;Πόλεμος και επιθέσεις
*Εκρήξεις και ανταλλαγή πυροβολισμών σημειώνονται στην πρωτεύουσα της Γκαμπόν, Λιμπρεβίλ, καθώς συγκρούονται οι δυνάμεις ασφαλείας με αντικυβερνητικούς διαδηλωτές, που διαμαρτύρονται για την οριακή επανεκλογή του προέδρου Αλί Μπονγκό. Στρατιωτικά ελικόπτερα βομβαρδίζουν το αρχηγείο της Ένωσης των Δυνάμεων για την Αλλαγή με απολογισμό 2 νεκρούς, σύμφωνα με καταγγελία του ηγέτη της αντιπολίτευσης, Ζαν Πινγκ. (BBC)

;Καταστροφές
*Ισχυρός σεισμός μεγέθους 7,1 βαθμών της κλίμακας Ρίχτερ σημειώνεται στη βόρεια ακτή της Βόρειας Νήσου στη Νέα Ζηλανδία. Έπειτα από τον σεισμό, εκδίδεται προειδοποίηση για τσουνάμι. (BBC) (''The Independent'')

## 2 Σεπτεμβρίου
;Πόλεμος και επιθέσεις
*Σε επίθεση ισλαμιστών σε χριστιανικές συνοικίες στη Χάιμπερ Παχτούνκουα, σκοτώνονται 13 άτομα στην πόλη Μαρντάν. (CNN)
*Από έκρηξη βόμβας σε νυχτερινή αγορά στην πόλη Νταβάο στις Φιλιππίνες σκοτώνονται 14 άνθρωποι και τραυματίζονται 60. Την ευθύνη για την επίθεση αναλαμβάνει η οργάνωση Αμπού Σαγιάφ. (Reuters) (ABS-CBN) (ABS-CBN)

;Καταστροφές
*Ο τυφώνας Ερμίνα πλήττει τη Φλόριντα των ΗΠΑ, αφήνοντας 1 νεκρό και πολλά σπίτια χωρίς ηλεκτρικό. (UPI) (NHC)

;Πολιτική και εκλογές
*Ο Πρόεδρος του Ουζμπεκιστάν Ισλάμ Καρίμοφ πεθαίνει έπειτα από 27 χρόνια στην εξουσία. (Reuters μέσω ''Time'') (BBC) 

;ΜΜΕ
*Δέκα λεπτά πριν τις 3.00πμ και μετά από 65 ώρες συνεχών διαβουλεύσεων στη Γενική Γραμματεία Ενημέρωσης και Επικοινωνίας ολοκληρώθηκε η δημοπρασία για τις 4 τηλεοπτικές άδειες στην Ελλάδα, οι οποίες πηγαίνουν στους : Αλαφούζο, Μαρινάκη, Καλογρίτσα, Κυριακού. Η δημοπρασία έκλεισε στα 246 εκ. ευρώ. Η DIGEA κλήθηκε εντός 90 ημερών να "ρίξει μαύρο" στους τηλεοπτικούς σταθμούς που δεν εξασφάλισαν τηλεοπτική άδεια.(iefimerida.gr)

## 3 Σεπτεμβρίου
;Πόλεμος και επιθέσεις
*Ο Πρόεδρος των Φιλιππίνων Ροντρίγκο Ντουτέρτε κηρύσσει τη χώρα σε "κατάσταση ανομίας" έπειτα από τη χθεσινή βομβιστική επίθεση που σημειώθηκε χθες στην πόλη Νταβάο, με απολογισμό τουλάχιστον 14 νεκρούς. (AP)

;Καταστροφές και δυστυχήματα
*Σεισμός μεγέθους 5,6 βαθμών της κλίμακας Ρίχτερ σημειώνεται στο Πόουνι της Οκλαχόμα των ΗΠΑ. (CNN)
*Από την υπερχείλιση του ποταμού Τουμέν στη Βόρεια Κορέα αγνοούνται τουλάχιστον 15 άτομα και χιλιάδες ατόμων είναι άστεγα στην πόλη Χιεριόν. (Reuters)

;Πολιτική και εκλογές
*Γύρω στα 180 εκατ. άτομα φέρονται να απεργούν στην Ινδία εναντίον των σχεδίων για ιδιωτικοποιήσεις που προωθεί η κυβέρνηση του πρωθυπουργού Ναρέντρα Μόντι. Η απεργία θεωρείται ως η μεγαλύτερη στην ανθρώπινη ιστορία. (Al Jazeera)

## 4 Σεπτεμβρίου
;Τέχνες και κουλτούρα
*Η Μητέρα Τερέζα ανακηρύσσεται σε οσία, σε τελετή που γίνεται στο Βατικανό. (BBC)

;Καταστροφές και δυστυχήματα
*Τουλάχιστον 35 άνθρωποι πεθαίνουν και άλλοι 25 τραυματίζονται σε δυστύχημα με λεωφορείο που συγκρούεται με ένα βυτιοφόρο καυσίμων στην επαρχία Ζαμπούλ του Αφγανιστάν. (Ariana News)
*Ο αριθμός των νεκρών από τον τυφώνα Λάιονροκ ανέρχεται σε 17 με αρκετά ακόμα άτομα να αγνοούνται. (AFP μέσω ''Straits Times'')

;Πολιτική και εκλογές
*Πολιτειακές εκλογές στο Μεκλεμβούργο-Δυτική Πομερανία (2016)
**Στις κάλπες προσέρχονται οι ψηφοφόροι στο γερμανικό κρατίδιο του Μεκλεμβούργου-Δυτικής Πομερανίας στις τοπικές βουλευτικές εκλογές. Η Εναλλακτική για τη Γερμανία (AfD) κερδίζει μεγάλη νίκη. (Reuters)
*Βουλευτικές εκλογές στο Χονγκ Κονγκ (2016)
**Στο Χονγκ Κονγκ διεξάγονται εκλογές για την ανάδειξη των μελών του Νομοθετικού Συμβουλίου, στις πρώτες σημαντικές εκλογές από τις φιλοδημοκρατικές διαδηλώσεις διαμαρτυρίας του 2014. Αρκετοί νεαροί υποψήφιοι που είναι υπέρ της δημοκρατίας κερδίζουν έδρες. (AP), (Reuters)

## 5 Σεπτεμβρίου
;Πόλεμος και επιθέσεις
*Δύο διαδοχικοί καμικάζι αυτοκτονίας σκοτώνουν τουλάχιστον 24 άτομα και τραυματίζουν άλλα 91 σε επιθέσεις στο Υπουργείο Άμυνας του Αφγανιστάν στην πρωτεύουσα Καμπούλ. Οι Ταλιμπάν αναλαμβάνουν την ευθύνη για την επίθεση και αποκαλύπτουν τον θάνατο 58 αξιωματούχων και διοικητών. Λίγο αργότερα λαμβάνει χώρα και άλλη βομβιστική επίθεση. (Reuters)(BBC) Today (Singapore) (Sina Corp)
*Στη Συρία σημειώνονται πολλές βομβιστικές επιθέσεις με 40 νεκρούς σε περιοχές υπό κουρδικό και υπό κυβερνητικό έλεγχο. Το ΙΚΙΛ αναλαμβάνει την ευθύνη. (AP μέσω ABC News America), (BBC)

;Τέχνες και κουλτούρα
*Το όνομα του Φρέντι Μέρκιουρι δίνεται σε έναν αστεροειδή, στα 70ά γενέθλια του καλλιτέχνη. (''Rolling Stone'') 

;Καταστροφές και δυστυχήματα
*Από την κατάρρευση ενός υπό κατασκευή τετραώροφου κτηρίου για στάθμευση στο Τελ Αβίβ, του Ισραήλ σκοτώνονται τουλάχιστον 2 άτομα και άλλα 18 τραυματίζονται. (Haaretz)
*Τουλάχιστον 23 κρατούμενοι πεθαίνουν σε πυρκαγιά και από πανικό στις φυλακές Καλίτι κονυά στην Αντίς Αμπέμπα, πρωτεύουσα της Αιθιοπίας στη διάρκεια απόπειρας απόδρασης. (BBC)

;Διεθνείς σχέσεις
*Στη σύνοδο κορυφής των χωρών της ομάδας G20 στην πόλη Χανγκζού ο Αμερικανός πρόεδρος Μπαράκ Ομπάμα και ο ομόλογός του της Ρωσίας Βλαντίμιρ Πούτιν αποτυγχάνουν να συμφωνήσουν σε ένα σχέδιο για ειρήνη στη Συρία, όπου συνεχίζεται ο εμφύλιος πόλεμος.(CNN)
*Ο πρόεδρος των ΗΠΑ Μπαράκ Ομπάμα αναβάλλει τη συνάντησή του με τον πρόεδρο των Φιλιππίνων Ροντρίγκο Ντούτερτε, μετά την αναφορά του Ντούτερτε στον Ομπάμα με τις λέξεις “γιος πόρνης” και το σχόλιό του ότι δεν είναι “μαριονέτα των Αμερικανών”.(''The Washington Post'') (CNN)
*Η Νότια Κορέα αναφέρει ότι η Βόρεια Κορέα εκτόξευσε τρεις βαλλιστικούς πυραύλους στην Ιαπωνική Θάλασσα. (Reuters via ABC News)

;Πολιτική και εκλογές
*Βουλευτικές εκλογές στο Χονγκ Κονγκ (2016)
**Ο Νέιθαν Λο γίνεται ο νεότερος βουλευτής στα χρονικά του Χονγκ Κονγκ σε ηλικία 23 ετών. (''Al Jazeera'')

;Επιστήμη και τεχνολογία
*Το ρομποτικό διαστημικό σκάφος της Ευρωπαϊκής Διαστημικής Υπηρεσίας *[[Philae (διαστημικό σκάφος)|Philae]]* ανακαλύπτεται σφηνωμένο σε βράχους στον 67P/Churyumov–Gerasimenko από το διαστημικό σκάφος *[[Rosetta (διαστημικό σκάφος)|Ροζέτα]]*. To Philae είχε χαθεί από το 2014. (CNN)

## 6 Σεπτεμβρίου
;Πόλεμος και επιθέσεις
*Έπειτα από τις βομβιστικές επιθέσεις στην Νταβάο των Φιλιππίνων, ο πρόεδρος Ροντρίγκο Ντούτερτε κηρύσσει ολόκληρη τη χώρα σε κατάσταση συναγερμού. (Rappler)

;Καταστροφές και δυστυχήματα 
*Ο τυφώνας Νιούτον περνά από την παράκτια πόλη Λος Κάμπος στο Μεξικό. (''Mexico News Daily'') 
* Επικίνδυνα καιρικά φαινόμενα ξέσπασαν σε διάφορα μέρη της Ελλάδας, με καταιγίδες, δυνατές βροχοπτώσεις και ισχυρούς ανέμους. Απώλειες υπήρξαν κυρίως στην Καλαμάτα με απολογισμό 3 νεκρούς. Ο Δήμος κηρύχθηκε σε "έκτακτη ανάγκη". Οι συνολικοί νεκροί της Πελοποννήσου ανέρχονται στους 4. Καταστροφικές υλικές ζημιές σημειώθηκαν σε Λακωνία αλλά και Θεσσαλονίκη. Χιλιάδες σπίτια πλημμύρισαν, παραλίες αφανίστηκαν και οχήματα παρασύρθηκαν από τα ορμητικά ρεύματα. (news.gr) 
;Διεθνείς σχέσεις
*Ανοίγει τις εργασίες της η σύνοδος κορυφής του οργανισμού ASEAN στο Λάος, με τη συμμετοχή των χωρών της Νοτιοανατολικής Ασίας, των ΗΠΑ και της Κίνας. (CNN)
**Ο Αμερικανός πρόεδρος Ομπάμα αναβάλλει τη συνάντησή του με τον Φιλιππινέζο ομόλογό του, εξαιτίας των προσβλητικών εκφράσεων που χρησιμοποίησε ο Ντουτέρτε για τον Ομπάμα. (BBC)

;Επιστήμη και τεχνολογία
*Σύμφωνα με έρευνα, οι τυφώνες στην Ασία γίνονται ισχυρότεροι. (''The Guardian'')
*Το γιγάντιο πάντα αφαιρείται από την Κόκκινη λίστα των επαπειλούμενων ειδών της IUCN, όμως αντικαθίσταται από τον γορίλα της Ανατολής. (CNN)

## 7 Σεπτεμβρίου

;Τέχνες και πολιτισμός
*Η σταρ της ποπ Μαντόνα συμφωνεί με τον πρώην σύζυγό της, Γκάι Ρίτσι αναφορικά με την κηδεμονία του γιου τους. (BBC)

;Οικονομία και επιχειρήσεις
*Η εταιρεία Apple ανακοινώνει την κυκλοφορία του iPhone 7 και του Apple Watch 2. (''The Telegraph'')

;Καταστροφές και δυστυχήματα
*Από πλημμύρες που πλήττουν τον Νίγηρα πεθαίνουν τουλάχιστον 38 άνθρωποι και περισσότεροι από 92.000 άλλοι αναγκάζονται να εγκαταλείψουν τις εστίες τους. (''The New Indian Express'')

;Πολιτική και εκλογές
*Παραιτείται ο υπουργός Οικονομικών του Μεξικού Λουίς Βιντεγκαράι Κάσο, έπειτα από την αποτυχημένη συνάντηση του προέδρου Ενρίκε Πένα Νιέτο με τον Ντόναλντ Τραμπ. (''The Washington Post'')
*Προεδρικές εκλογές στην Γκαμπόν (2016)
**Ο πρόεδρος Αλί Μπόνγκο Οντίμπα αρνείται να διεξαχθεί επαναληπτική καταμέτρηση των ψηφοδελτίων στις εκλογές της Γκαμπόν. (Reuters)

;Αθλητισμός
* Οι 15οι Θερινοί Παραολυμπιακοί Αγώνες διεξάγονται στο Ρίο ντε Τζανέϊρο της Βραζιλίας από τις 7 έως τις 18 Σεπτεμβρίου. Σε αυτούς συμμετέχουν 4.300 αθλητές από 162 χώρες. (ΕΡΤ)

## 8 Σεπτεμβρίου
;Εκπαίδευση
* Με απόφαση του υπουργού Παιδείας της Ελλάδας, Νίκου Φίλη, προωθούνται αλλαγές σε όλα τα γυμνάσια της χώρας.(iefimerida.gr)

;Διεθνείς σχέσεις
*Διαβιβάστηκε στο Ευρωκοινοβούλιο το πόρισμα σχετικά με τις γερμανικές κατοχικές οφειλές. Το πόρισμα απεστάλη από τον Πρόεδρο της Βουλής, Νίκο Βούτση και τον πρόεδρο της διακομματικής επιτροπής, Τριαντάφυλλο Μηταφίδη. (news.gr)
*Η Τουρκία αποφάσισε να ανοίξει σε γερμανούς βουλευτές την πύλη της αεροπορικής βάσης Ιντσιρλίκ, όπου υπηρετούν 250 γερμανοί στρατιώτες. Η Τουρκία είχε απαγορεύσει στους γερμανούς την είσοδο επειδή αναγνώρισαν τη γενοκτονία των Αρμενίων.(Σκάι) 

;Υγεία
*Γερμανοί επιστήμονες επιβεβαιώνουν ότι το αίτιο για τη Μεγάλη Πανούκλα του Λονδίνου την περίοδο 1665-66 ήταν το *[[Yersinia pestis]]* (που προκαλεί τη βουβωνική πανώλη). (BBC)

;Πολιτική και εκλογές
*Ο πρωθυπουργός της Αρμενίας Χοβίκ Αμπραχαμιάν παραιτείται επικαλούμενος την πολιτική αναταραχή και τη ραγδαία οικονομική καθίζηση.(''The Guardian'')
*Το κοινοβούλιο του Ουζμπεκιστάν διορίζει μεταβατικό πρόεδρο της χώρας τον Σαβκάτ Μιρζιγιάγιεφ έπειτα από τον θάνατο του προέδρου Ισλάμ Καρίμοφ. (''Newsweek'')

;Επιστήμη και τεχνολογία
*Εκτοξεύεται από την United Launch Alliance ο OSIRIS-REx της NASA από την αεροπορική βάση του Ακρωτηρίου Κανάβεραλ στη Φλόριντα των ΗΠΑ. Η αποστολή αφορά τη μελέτη του αστεροειδή 101955 Bennu. (CNN) (''The Guardian'')

## 9 Σεπτεμβρίου
;Δυστυχήματα και καταστροφές
*Έπειτα από τον εκτροχιασμό ενός τρένου σε σταθμό της ισπανικής πόλης Ο Πορίνιο στη Γαλικία, σκοτώνονται τουλάχιστον 4 άτομα. (''BBC'')

;Διεθνείς σχέσεις
*Η σεισμική δόνηση μεγέθους 5,3 Ρίχτερ που σημειώθηκε στη Βόρεια Κορέα επιβεβαιώνεται ότι προήλθε από την πυρηνική δοκιμή που έγινε από την Πιονγιάνγκ στην περιοχή. (Reuters) (BBC)
*Στην Αθήνα πραγματοποιήθηκε η σύνοδος των μεσογειακών χωρών στην οποία συμμετείχαν οι πρωθυπουργοί της Ελλάδας, της Ιταλίας, της Πορτογαλίας, της Γαλλίας, της Κύπρου, της Μάλτας καθώς και ένας εκπρόσωπος της Ισπανικής Κυβέρνησης. Τη σύνοδο είχε οργανώσει ο Αλέξης Τσίπρας. Στη διάρκεια της συνόδου συζητήθηκαν θέματα οικονομίας, μεταναστευτικής πολιτικής και ασφάλειας. (in.gr)

## 10 Σεπτεμβρίου
;Πόλεμος και επιθέσεις
* Η πόλη Ιντλίμπ της Συρίας επλήγη από μαχητικά αεροσκάφη με αποτέλεσμα να χάσουν τη ζωή τους τουλάχιστον 25 άνθρωποι. ΣΚΑΙ 
**Οι κυβερνήσεις Ομπάμα και Πούτιν συμφωνούν σε ένα σχέδιο ειρήνευσης στη Συρία, με σκοπό τον τερματισμό των εχθροπραξιών σε συγκεκριμένες περιοχές και τη δημιουργία κοινού μετώπου εναντίον του ΙΚΙΛ και του Μετώπου Αλ Νάσρα. (BBC)

;Δυστυχήματα και καταστροφές
* Λόγω της θεομηνίας που ξέσπασε τις τελευταίες ημέρες στην Ελλάδα, έχουν σημειωθεί σοβαρές ζημιές σε διάφορα μέρη της χώρας:
** Στα Τρίκαλα, εξαιτίας του άσημου καιρού, η κατάσταση είναι επικίνδυνη. Προβλέπεται νέο κύμα κακοκαιρίας εκεί.(larissanet.gr)
** Η Εγνατία Οδός μένει κλειστή, λόγω των καιρικών φαινομένων.
** Ο ποταμός Πηνειός υπερχείλισε και πολλά σπίτια της περιοχής κατέρρευσαν.(newsbomb.gr)
* Ξέσπασε πυρκαγιά στο Άγιο Όρος καθώς και σε δασική έκταση στην Αλυκή της Θάσου.
* Γενικότερη πυρκαγιά ξέσπασε και στη Θάσο εξαιτίας των πρωινών κεραυνών. Προκλήθηκαν 4 πύρινα μέτωπα.(ΕΡΤ)
* Συνετρίβη μαχητικό αεροσκάφος της ινδικής πολεμικής αεροπορίας τύπου MiG-21. Δεν υπήρξαν θύματα. (news.gr)
*Στο Μπανγκλαντές από έκρηξη λέβητα προκαλείται φωτιά σε εργοστάσιο της πόλης Τόνγκι, με αποτέλεσμα να πεθάνουν τουλάχιστον 25 άτομα και άλλα 70 να τραυματιστούν. (AFP μέσω ABC News Australia)
*Από ισχυρό σεισμό μεγέθους 5,7 Ρίχτερ που πλήττει τη βόρεια Τανζανία, κοντά στη Λίμνη Βικτόρια, σκοτώνονται τουλάχιστον 13 άτομα και 200 τραυματίζονται. Δονήσεις αναφέρονται και στις γειτονικές Κένυα, Μπουρούντι, Ουγκάντα και Ρουάντα. (BBC) (AFP μέσω ''The Daily Mail'')

;Νόμος και έγκλημα
*Ο Τζον Χίνκλεϊ τζούνιορ, επίδοξος δολοφόνος του προέδρου Ρόναλντ Ρέιγκαν των ΗΠΑ το 1981, παίρνει εξιτήριο (με απαγορευτικούς όρους) από ψυχιατρική κλινική έπειτα από εγκλεισμό που διήρκεσε 35 χρόνια. (BBC)

;Αθλητισμός
*Στην αντισφαίριση, η Γερμανίδα Αντζελίκ Κέρμπερ κατακτά το μονό γυναικών στο Αμερικανικό Όπεν, επικρατώντας στον τελικό της Καρολίνα Πλίσκοβα από την Τσεχία σε 3 σετ. (AP) (BBC) (US Open)

## 11 Σεπτεμβρίου
;Πόλεμος και επιθέσεις
* Τη μνήμη των θυμάτων της 11ης Σεπτεμβρίου τίμησαν οι Αμερικανοί, 15 χρόνια μετά τις φονικές επιθέσεις της Αλ Κάιντα. Ο συνολικός απολογισμός των νεκρών αγγίζει τις 3.000.(iefimerida.gr)
*Λίγο πριν τεθεί σε ισχύ η κατάπαυση του πυρός (την αυριανή ημέρα), περισσότερα από 100 άτομα σκοτώνονται και πάνω από επίσης 100 τραυματίζονται σε αεροπορικούς βομβαρδισμούς στην κυβερνητική επαρχία Ιντλίμπ της Συρίας.(CNN) (Sky News)
;Πολιτισμός και κουλτούρα
* Ισπανοί ακτιβιστές ξεχύθηκαν στους δρόμους και απαίτησαν να απαγορευθούν οι ταυρομαχίες. (euronews.com)

;Νόμος και έγκλημα
* Στη Βρετανία, η αστυνομία συνέλαβε 55 άτομα και προχώρησε στην κατάσχεση των ξιφών που είχαν καθώς χρησιμοποιήθηκαν σε ένδειξη διαμαρτυρίας κατά την τέλεση ενός μεικτού γάμου σε ναό των Σιχ στην κεντρική Αγγλία. (enikos.gr) 
* Η Γαλλική Αστυνομία προχώρησε στη σύλληψη ενός 15χρονου ο οποίος φέρεται να σχεδίαζε βίαιη επίθεση στο Παρίσι. Λέγεται ότι το παιδί είχε επαφές με τον τον Γάλλο τζιχαντιστή Ρασίντ Κασίμ. (Euronews)

;Διεθνείς σχέσεις
* Ο γενικός γραμματέας των Ηνωμένων Εθνών, Μπαν Κι- Μουν εξέφρασε την ελπίδα του για την επίλυση του Κυπριακού πριν το τέλος της θητείας του.(newsit.gr)

;Πολιτική και εκλογές
*Κροατικές βουλευτικές εκλογές (2016)
**Στις κάλπες για τις βουλευτικές εκλογές προσέρχονται οι πολίτες στην Κροατία με το συντηρητικό κόμμα Κροατική Δημοκρατική Ένωση να έχει από νωρίς το προβάδισμα. (''The New York Times'')
*Αμερικανικές προεδρικές εκλογές (2016)
*Σε ανακοίνωση του γιατρού της Χίλαρι Κλίντον αναφέρεται ότι η υποψήφια του Δημοκρατικού Κόμματος νοσηλεύεται με πνευμονία και αφυδάτωση έπειτα από την αδιαθεσία που παρουσίασε με αποτέλεσμα την αποχώρησή της από την τελετή μνήμης για την 15η επέτειο των επιθέσεων της 11ης Σεπτεμβρίου στην πόλη της Νέας Υόρκης. (''The New York Times'')

;Αθλητισμός
*Ο Ελβετός Σταν Βάβρινκα κατακτά τον τίτλο του μονού των ανδρών στο Αμερικανικό Όπεν νικώντας σε 4 σετ τον Σέρβο Νόβακ Τζόκοβιτς. (''The Guardian'')

## 12 Σεπτεμβρίου
;Τέχνες και κουλτούρα
*Ανακαλύπτεται το ναυάγιο του πλοίου HMS ''Terror'' του Βασιλικού Ναυτικού της Αγγλίας, στις νότιες ακτές της Νήσου του Βασιλιά Γουλιέλμου στο Αρκτικό Σύμπλεγμα του Καναδά, 168 χρόνια μετά την εγκατάλειψη του πλοίου κατά τη χαμένη αποστολή του Φράνκλιν το 1848. (''The Guardian'')

;Καταστροφές και δυστυχήματα
*Τα Ηνωμένα Έθνη εκτιμούν ότι ο αριθμός των νεκρών από τις σφοδρές πλημμύρες στη Βόρεια Κορέα φτάνουν τους 133, των αγνοουμένων στους 395 και δεκάδες χιλιάδες είναι οι άστεγοι. (''The Straits Times'')
*Στον μεγαλύτερο σεισμό που καταγράφηκε στα χρονικά στη χώρα, μία δόνηση 5,8 Ρίχτερ συγκλονίζει τη Νότια Κορέα, με αποτέλεσμα τον τραυματισμό δύο ατόμων και την πρόκληση πανικού σε όλη τη χώρα. (Xinhua)
*Το ηφαίστειο Πιτόν ντε λα Φουρνέζ στο νησί Ρεϊνιόν της Γαλλίας, εκρήγνυται στον Ινδικό για δεύτερη φορά εντός ενός χρόνου. Είναι το πλέον ενεργό ηφαίστειο στον κόσμο. (UPI)
*Από πυρκαγιά σε σπίτι του Μέμφις πεθαίνουν τουλάχιστον 11 άτομα. (Fox News)

;Πολιτική και εκλογές
*Σε διαδήλωση στη Βαρκελώνη, περί τα 800.000 άτομα (370.000 σύμφωνα με την κυβέρνηση) ζητούν την απόσχιση από την κεντρική κυβέρνηση της Μαδρίτης. (''Time'')
*Ο πρώην πρωθυπουργός του Ηνωμένου Βασιλείου Ντέιβιντ Κάμερον παραιτείται από την έδρα του στην εκλογική περιφέρεια του Γουίτνεϊ, με αποτέλεσμα να προκηρυχθεί επαναληπτική εκλογή για την πλήρωση της εν λόγω έδρας. (''The Telegraph'')

;Επιστήμη και τεχνολογία
* Ένα νέο είδος παράσιτου, το *[[Baracktrema obamai]]*, παίρνει το όνομα του Αμερικανού προέδρου Μπαράκ Ομπάμα. (''Tech Times'') (''The Washington Post'')

## 13 Σεπτεμβρίου
;Δυστυχήματα και καταστροφές
*Ένα μέλος του πληρώματος του μεγαλύτερου κρουαζιερόπλοιου στον κόσμο MS ''Harmony of the Seas'', σκοτώνεται και άλλα 4 μέλη τραυματίζονται από την πρόσκρουση σε αυτό σωστικής λέμβου στη διάρκεια εκπαιδευτικής άσκησης στο πλοίο, που ήταν αγκυροβολημένο στη Μασσαλία της Γαλλίας. (CNN) (''The Independent'')

;Διεθνείς σχέσεις
*Ο Λουξεμβούργιος υπουργός Εξωτερικών Ζαν Άσελμπορν ζητά την αποπομπή της Ουγγαρίας από την Ευρωπαϊκή Ένωση αναφορικά με τη μεταχείριση των προσφύγων. (BBC)

;Επιστήμη και τεχνολογίας
*Αμερικανοί και Ευρωπαίοι ερευνητές ανακάλυψαν ότι οι ήχοι σε 40-100 βασικές λέξεις σε περί τις 3.700 γλώσσες είναι παρόμοιοι.(''The Telegraph'')

## 14 Σεπτεμβρίου
;Πόλεμος και επιθέσεις
*Ο αριθμός των θυμάτων από την πρόσφατη βομβιστική επίθεση στην Νταβάο των Φιλιππίνων ανέρχεται στα 15. (''CNN'') 
*Σε συγκρούσεις κοντά στο χωριό Τουμούρ της νοτιοανατολικής επαρχίας Ντιφά του Νίγηρα σκοτώνονται τουλάχιστον 30 μαχητές της Μπόκο Χαράμ και 5 στρατιώτες των νιγηριακών κυβερνητικών δυνάμεων.(Reuters)

;Αθλητισμός
*Ο από το 2011 πρόεδρος της Σλοβενικής Ποδοσφαιρικής Ομοσπονδίας Αλεξάντερ Σέφεριν, εκλέγεται πρόεδρος της ΟΥΕΦΑ για να υπηρετήσει το υπόλοιπο της θητείας του Μισέλ Πλατινί, ως το 2019. Ο Πλατινί τιμωρήθηκε πέρυσι με αποκλεισμό από την Πειθαρχική Επιτροπή της ΦΙΦΑ κατηγορούμενος για διαφθορά. (BBC)
*Θερινοί Παραολυμπιακοί Αγώνες 2016
**Ο Ιρανός Σιαμάντ Ραχμάν πετυχαίνει να σηκώσει 310 κιλά στην κατηγορία των +107 κιλών στη διάρκεια των Παραολυμπιακών του Ρίο, σημειώνοντας ένα νέο παγκόσμιο ρεκόρ σε Παραολυμπιακούς Αγώνες και κατακτώντας το δεύτερο χρυσό του μετάλλιο. (IOC) (PressTV) (IOC²)

## 15 Σεπτεμβρίου
;Δυστυχήματα και καταστροφές
*Από τη σύγκρουση ενός τρένου Awam Express με άλλο μεταγωγικό στην πόλη Μουλτάν του Πακιστάν σκοτώνονται τουλάχιστον 6 άνθρωποι και άλλοι 150 τραυματίζονται.(Geo TV)
*Από την έκρηξη τουριστικού ταχύπλοου σκοτώνονται δύο άτομα και άλλα 20 τραυματίζονται λίγο μετά την αναχώρησή του από το λιμάνι της Παντανγκμπάι της Ινδονησίας, στο Μπαλί. (AP μέσω ABC News), (''The Jakarta Post'')

;Πολιτική και εκλογές
*Το Δημοκρατικό Κόμμα εκλέγει ως πρόεδρο τη Σα Ρένχο, η οποία γίνεται η πρώτη γυναίκα στην ηγεσία του εν λόγω κόμματος της αντιπολίτευσης. (''The Japan Times''), (''The New York Times'') 

;Επιστήμη και τεχνολογία
*Εκτοξεύεται από το κέντρο εκτόξευσης δορυφόρων στην έρημο Γκόμπι το διαστημικό εργαστήριο Τιανγκόνγκ-2 στην Εσωτερική Μογγολία. (CNN) (Σκάι) 

## 16 Σεπτεμβρίου
;Πόλεμος και επιθέσεις
*Στο βορειοδυτικό Πακιστάν σε επίθεση αυτοκτονίας που πλήττει τζαμί, σκοτώνονται τουλάχιστον 28 άτομα και 31 τραυματίζονται. Την ευθύνη αναλαμβάνει η οργάνωση Τζαμάατ αλ Αχράρ.(''The Independent'') (The Express Tribune)

;Καταστροφές και δυστυχήματα
*Ο τυφώνας Μεράντι πλήττει την ηπειρωτική Κίνα και την Ταϊβάν με αποτέλεσμα να σκοτωθούν τουλάχιστον 8 άτομα και να καταστραφούν 1.600 οικίες. (''The Wall Street Journal'') (AP μέσω ABC News)

;Πολιτική και εκλογές
*Εκλέγεται από μέλη του κόμματος η νέα πρόεδρος του Κόμματος Ανεξαρτησίας του Ηνωμένου Βασιλείου (UKIP), Νταϊάν Τζέιμς. (Καθημερινή)

## 17 Σεπτεμβρίου
;Πόλεμος και επιθέσεις
*Η Ρωσία κατηγορεί τον υπό αμερικανική διοίκηση συνασπισμό ότι σε αεροπορικές επιθέσεις στην Ντέιρ ας Ζουρ σκότωσε 62 Σύρους κυβερνητικούς στρατιώτες. (BBC)

;Υγεία
*Γιατρός στο Βέλγιο κάνει ευθανασία σε έναν ανήλικο που έπασχε από ανίατη νόσο, για πρώτη φορά από την κατάργηση των ορίων ηλικίας για ευθανασία στη χώρα, το 2014. (BBC)

;Νόμος και έγκλημα
*Δικαστήριο στο Σαντινγκαμπαγιάν αθωώνει την πρώην πρόεδρο των Φιλιππίνων, Γκλόρια Αρόγιο από τις κατηγορίες για εμπλοκή σε σκάνδαλο διαφθοράς. (''The Standard'') 

## 18 Σεπτεμβρίου
;Πόλεμος και επιθέσεις
*Σε επίθεση ισλαμιστών εναντίον βάσης του ινδικού στρατού κοντά στα σύνορα με το Πακιστάν σκοτώνονται τουλάχιστον 17 στρατιώτες και 4 ισλαμιστές. (''International Business Times'')(BBC)

;Τέχνες και πολιτισμός
*68η απονομή Βραβείων ΕΜΜΥ
**Απονέμονται για 68tη χρονιά στο Θέατρο Μάικροσοφτ του Λος Άντζελες τα βραβεία ΕΜΜΥ με τη σειρά *[[Game of Thrones]]* να κερδίζει το βραβείο για την εξαιρετική δραματική σειρά, το *[[Veep (τηλεοπτική σειρά)|Veep]]* να αναδεικνύεται καλύτερη κωμική σειρά και το *[[The People v. O.J. Simpson: American Crime Story]]* να αποσπά το ΕΜΜΥ καλύτερης σειράς για επιλεγμένο κοινό.(Variety)
**Η σειρά *Game of Thrones* με 3 ΕΜΜΥ καταρρίπτει το ρεκόρ για την καλύτερη αφηγηματική σειρά στα χρονικά που είχε πρώτα το *[[Frasier]]*. (AFP/Reuters μέσω ABC News Australia)

;Καταστροφές και δυστυχήματα
*Από την ανατροπή και τη βύθιση τουριστικού πλοίου με επιβαίνοντες περί τα 150 άτομα στον ποταμό Τσάο Φράγια της Ταϊλάνδης, πεθαίνουν τουλάχιστον 12 άτομα και δεκάδες άλλων αγνοούνται.(Reuters)

;Πολιτική και εκλογές
*Ρωσικές βουλευτικές εκλογές (2016)
**Εκλέγονται από τους ψηφοφόρους στη Ρωσία οι 450 βουλευτές της 7ης Κρατικής Δούμας της Ρωσικής Ομοσπονδίας. Το κυβερνών κόμμα Ενωμένη Ρωσία κερδίζει άνετα τη νίκη. (BBC), (The Duran)
*Πολιτειακές εκλογές του Βερολίνου (2016)
**Στις κάλπες προσέρχονται οι ψηφοφόροι στο γερμανικό κρατίδιο του Βερολίνου για την εκλογή των μελών του τοπικού κοινοβουλίου. Οι Εναλλακτικοί για τη Γερμανία (AfD) σημειώνουν αυξημένα ποσοστά. (Reuters)  (Sputnik News) 

;Αθλητισμός
*Με την τελετή λήξης ολοκληρώνονται οι Παραολυμπιακοί Αγώνες του Ρίο. (ABC)

## 19 Σεπτεμβρίου
;Πόλεμος και επιθέσεις
*Βομβιστικές επιθέσεις στη Νέα Υόρκη και στο Νιου Τζέρσεϊ το 2016:
Συλλαμβάνεται ένας 28χρονος ύποπτος αφγανικής καταγωγής για τις εκρήξεις που σημειώθηκαν στη Νέα Υόρκη και στο Νιου Τζέρσεϊ. (''The New York Times'')
*Στο Αφγανιστάν οι αρχές αναφέρουν ότι στη διάρκεια των χθεσινών αεροπορικών επιθέσεων σκοτώθηκαν ως και 8 αφγανοί αστυνομικοί στη Λασχάρ Γκα, της Ουρουζγκάν. (Reuters) 
*Λίγες ώρες μετά τον τερματισμό της κατάπαυσης του πυρός που ανακοίνωσε ο συριακός στρατός, σε αεροπορική επίθεση με στόχο οχήματα με βοήθεια από το συντονιστικό γραφείο των Ηνωμένων Εθνών για Ανθρωπιστικές Υποθέσεις (OCHA) κοντά στην πόλη Ουρούμ αλ Κούμπρα της Συρίας, σκοτώνονται τουλάχιστον 12 άτομα, σύμφωνα με το Συριακό Παρατηρητήριο Ανθρωπίνων Δικαιωμάτων. (BBC)

## 20 Σεπτεμβρίου
;Πόλεμος και επιθέσεις
*Μία ημέρα μετά τα βίαια επεισόδια στους δρόμους της Λαϊκής Δημοκρατίας του Κονγκό ανάμεσα σε διαδηλωτές που αντιτίθενται στον πρόεδρο Ζοζέφ Καμπιλά και στις δυνάμεις ασφαλείας με απολογισμό 44 νεκρούς, ένοπλοι ντυμένοι με στρατιωτικές στολές καταστρέφουν το αρχηγείο του σημαντικότερου αντιπολιτευόμενου κόμματος, Ένωση για τη Δημοκρατία και την Κοινωνική Πρόοδο (UDPS) στην Κινσάσα, σκοτώνοντας τουλάχιστον 2 άτομα.(Reuters)

;Πολιτισμός και κουλτούρα
*Η Αντζελίνα Τζολί καταθέτει αίτηση διαζυγίου από τον Μπραντ Πιτ και ζητά την πλήρη κηδεμονία των έξι παιδιών της. Το ζευγάρι παντρεύτηκε το 2014 και ήταν σε σχέση από το 2005. (CNN)(''The New York Times'')

;Δυστυχήματα
*Από τη συντριβή ενός ελικοπτέρου τύπου Mi-8 κοντά στην ανατολική πόλη Τομπρούκ της Λιβύης, σκοτώνονται τουλάχιστον 6 άτομα. (AP μέσω Fox News)

;Διεθνείς σχέσεις
*Τα 28 μέλη της ΕΕ επίσημα κάνουν δεκτή την αίτηση για ένταξη της Βοσνίας και Ερζεγοβίνης στον οργανισμό. Το εάν πληροί η χώρα τα κριτήρια για να ενταχθεί στους κόλπους της ένωσης, θα εξεταστεί και θα αποφασιστεί εντός ενός έτους. (Deutsche Welle)

## 21 Σεπτεμβρίου
;Πόλεμος και επιθέσεις
*Σε χθεσινό αεροπορικό βομβαρδισμό κοντά στο Χαλέπι της Συρίας, πλήττεται ιατρική εγκατάσταση, με αποτέλεσμα να σκοτωθούν 5 Γάλλοι από το ιατρικό προσωπικό των εθελοντών.(BBC)

;Καταστροφές και δυστυχήματα
*Σφοδρές βροχοπτώσεις, πλημμύρες και κατολισθήσεις πλήττουν την επαρχία Δυτική Ιάβα της Ινδονησίας με αποτέλεσμα να σκοτωθούν 10 άτομα και άλλα 3 να αγνοούνται. (AFP via AsiaOne)
*Από την ανατροπή πλοιαρίου με περί τους 600 πρόσφυγες στα ανοικτά των ακτών της κυβερνητικής επαρχίας Καφρ ελ Σέιχ της Αιγύπτου, πεθαίνουν το λιγότερο 29 άτομα. (BBC)

;Νόμος και έγκλημα
*Πυροβολισμός του Κιθ Λέιμοντ Σκοτ:
**Διαδηλωτές που διαμαρτύρονται για τον χθεσινό θάνατο του Κιθ Λέιμοντ Σκοτ από πυροβολισμούς της αστυνομίας τραυματίζουν 12 αστυνομικούς στη Σαρλότ της Βόρειας Καρολίνας. (BBC)

## 22 Σεπτεμβρίου
;Πόλεμος και επιθέσεις
*Οι ιρακινές δυνάμεις ανακαταλαμβάνουν τη νοτιοδυτική πόλη Αλ Σιρκάτ, η οποία βρισκόταν υπό τον έλεγχο του ΙΚΙΛ. (Reuters)(The National)

;Νόμος και έγκλημα
* Η Yahoo! αποκαλύπτει μαζική διαρροή δεδομένων με τις λεπτομέρειες για τους λογαριασμούς μισού δισ. χρηστών της. (Reuters)
*Συλλαμβάνεται από την αστυνομία της Βραζιλίας ο πρώην υπουργός Οικονομικών Γκουίντο Μαντέγκα στο πλαίσιο ερευνών για διαφθορά. (Reuters)

## 23 Σεπτεμβρίου
;Οικονομία
*Η Marriott International και η Starwood Hotels and Resorts συγχωνεύονται σε μία εταιρεία. Η Marriott γίνεται η μεγαλύτερη ξενοδοχειακή εταιρεία στον κόσμο. (USA Today)

;Καταστροφές και δυστυχήματα
*Ο αριθμός των νεκρών από το ναυάγιο της 21ης Σεπτεμβρίου στην Αίγυπτο έφτασε τους 148 και άλλοι 240 πιστεύεται ότι αγνοούνται. (Al Jazeera)

;Διεθνείς σχέσεις
*Ο Διεθνής Οργανισμός Πολιτικής Αεροπορίας αρνείται στην Ταϊβάν τη συμμετοχή κατά τη συνέλευση του οργανισμού στο Μόντρεαλ του Καναδά.(Reuters) (''The Taipei Times'')

;Νόμος και έγκλημα
*Ένοπλος που παραμένει ασύλληπτος επιτίθεται σε μεγάλο εμπορικό κέντρο στην πόλη Μπάρλινγκτον της Ουάσινγκτον σκοτώνοντας τουλάχιστον 3 άτομα και τραυματίζοντας άλλα δύο. (CNN), (''Daily Mail'')

## 24 Σεπτεμβρίου
;Νόμος και έγκλημα
*Συλλαμβάνεται στο Οκ Χάρμπορ της Ουάσινγκτον ο δράστης της χθεσινής επίθεσης σε εμπορικό κέντρο με τον αριθμό των θυμάτων να αυξάνεται σε 5. (Reuters)

;Πολιτική και εκλογές
*Ο σημερινός αρχηγός του Εργατικού Κόμματος του Ηνωμένου Βασιλείου Τζέρεμι Κόρμπιν κερδίζει τις εκλογές για την ηγεσία του κόμματος, επικρατώντας του αντιπάλου του, Όουεν Σμιθ με ποσοστό 61,8% των ψήφων. (BBC) (''The Guardian'')

;Επιστήμη και τεχνολογία
*Το σφαιρικό τηλεσκόπιο 500 μέτρων στην επαρχία Γκουιζού γίνεται το μεγαλύτερο στον κόσμο τηλεσκόπιο με ένα κάτοπτρο. (The Telegraph)

;Αθλητισμός
*Ο Βενεζουελανός Χόρχε Λινάρες νικά τον κάτοχο του τίτλου Βρετανό Άντονι Κρόλα κατακτώντας τον παγκόσμιο τίτλο ελαφρών βαρών του WBA στην αρένα του Μάντσεστερ. (BBC)

## 25 Σεπτεμβρίου
;Επιθέσεις
*Ένοπλος σκοτώνει ένα άτομο και τραυματίζει άλλα τρία στο Μάλμε της Σουηδίας. Αργότερα σημειώνεται και μία έκρηξη. (Express)

;Δυστυχήματα και καταστροφές
*Σε δυστύχημα με βάρκα κοντά στην παραλία του Μαϊάμι της Φλόριντα, σκοτώνονται 3 άτομα, ανάμεσα στα οποία και ο πίτσερ του μπέιζμπολ Χοσέ Φερνάντες. (ESPN)

## 26 Σεπτεμβρίου
;Πόλεμος και επιθέσεις
*Ο πρόεδρος της Κολομβίας Χουάν Μανουέλ Σάντος και ο ηγέτης των ανταρτών FARC Ροντρίγο Λοντόνιο (γνωστός και ως Τιμολέον Χιμένες ή Τιμοσένκο) υπογράφουν ειρηνευτική συμφωνία στην Καρταχένα. Η συμφωνία θα τεθεί προς έγκριση σε δημοψήφισμα που θα διεξαχθεί στις 2 Οκτωβρίου.(Reuters)

;Πολιτική και εκλογές
*Αμερικανική προεδρική εκλογή (2016)
** Η υποψήφια του Δημοκρατικού Κόμματος Χίλαρι Κλίντον και ο Ρεπουμπλικανός υποψήφιος Ντόναλντ Τραμπ έχουν την πρώτη τους τηλεοπτική αναμέτρηση (debate) στο Πανεπιστήμιο Χόφστρα στο Χέμπστεντ της Νέας Υόρκης. (Sky News)

## 27 Σεπτεμβρίου
;Δυστυχήματα και καταστροφές
*Από εκτροπή λεωφορείου από την πορεία του σε ορεινό δρόμο του κεντρικού Νεπάλ σκοτώνονται τουλάχιστον 19 άτομα και δεκάδες τραυματίζονται. (''The Hindustan Times'')

;Υγεία
*Με δότες μιτοχονδρίων γίνεται εφικτός ο πρώτος τοκετός με συμμετοχή τριών προσώπων.(BBC)
*Ο Παγκόσμιος Οργανισμός Υγείας ανακοινώνει ότι η ιλαρά έχει εξαλειφθεί σε όλη την Αμερική. Είναι η πρώτη φορά που η εν λόγω νόσος εξαλείφεται σε μία ολόκληρη ήπειρο. Το τελευταίο κρούσμα στην ήπειρο σημειώθηκε το 2002. (UN Dispatch), (''The New York Times'')

;Διεθνείς σχέσεις
*Ο πρόεδρος Μπαράκ Ομπάμα διορίζει τον Τζέφρι Ντελαουρέντις ως πρώτο πρεσβευτή των ΗΠΑ στην Κούβα από το 1961. (USA Today)

;Πολιτική και εκλογές
*Ιρανικές προεδρικές εκλογές (2017)
**Ο πρώην πρόεδρος Μαχμούντ Αχμαντινετζάντ αρνείται να είναι ξανά υποψήφιος στις επερχόμενες εκλογές.
(FARS News Agency) , (''The Tehran Times''), (Tasnim), (''The New York Times'') 

## 28 Σεπτεμβρίου
;Πόλεμος και επιθέσεις
*Στο Αφγανιστάν σε επίθεση με αμερικανικό δρόνο στην επαρχία Νανγκαρχάρ σκοτώνονται τουλάχιστον 21 άνθρωποι. (Reuters)
*Η οργάνωση Διεθνής Αμνηστία αναφέρει ότι δεκάδες παιδιά στο Νταρφούρ είναι μεταξύ των 200 ατόμων που έχουν σκοτωθεί από τα χημικά όπλα που έριξε η κυβέρνηση του Σουδάν από τον Ιανουάριο. (BBC)

;Καταστροφές και δυστυχήματα
*Ο τυφώνας Μέγκι πλήττει την ανατολική Κίνα, μία ημέρα μετά το πέρασμά του με 4 νεκρούς και 260 τραυματίες στην Ταϊβάν. (AP)

## 29 Σεπτεμβρίου
;Καταστροφές και δυστυχήματα
*Ο τυφώνας Μέγκι προξενεί κατολισθήσεις στην Κίνα και αφήνει τουλάχιστον 32 αγνοούμενους. (BT) 
*Σε δυστύχημα με τρένο στο Χόμποκεν του Νιου Τζέρσεϊ μία γυναίκα σκοτώνεται και άλλα 114 άτομα τραυματίζονται. (FOX News), (NorthJersey.com), (AP via ''The New Zealand Herald'')

## 30 Σεπτεμβρίου

;Διεθνείς σχέσεις
*Ο πρόεδρος των Φιλιππίνων Ροντρίγκο Ντουτέρτε ταυτίζεται με τον Άντολφ Χίτλερ, λέγοντας ότι θα ήταν χαρά του να σκότωνε 3 ακτ. χρήστες και εμπόρους ναρκωτικών στη χώρα. Τα Ηνωμένα Έθνη καταδικάζουν τις δηλώσεις του. (GMA News Online)

;Νόμος και έγκλημα
*Στην Κίνα συλλαμβάνεται ένας άντρας που σκότωσε τους γονείς του και στη συνέχεια 17 γείτονες, προκειμένου να συγκαλυφθεί το έγκλημά του στην Κουνμίν, την πρωτεύουσα της επαρχίας Γιουνάν. (BBC)

;Επιστήμη και τεχνολογία
*Η διαστημική συσκευή "Ροζέττα" τερματίζει την αποστολή της έπειτα από 12 χρόνια ερευνώντας τον κομήτη 67P/Churyumov–Gerasimenkoκαι συντρίβεται στην επιφάνειά του. (''The Independent'')

;Αθλητισμός
*Στο ποδόσφαιρο, αρχίζει στην Ιορδανία το Παγκόσμιο Κύπελλο Γυναικών της ΦΙΦΑ κάτω των 17 ετών. Πρόκειται για το πρώτο γυναικείο τουρνουά της ΦΙΦΑ που διεξάγεται στη Μέση Ανατολή. (''FIFA'') 

 09